CELEX: 52013PC0219
Language: lt
Date: 2013-04-22
Title: Pasiūlymas TARYBOS SPRENDIMAS dėl Europos Sąjungos ir Kosovo( bendrojo susitarimo, kuriuo nustatomi Kosovo dalyvavimo Sąjungos programose bendrieji principai, sudarymo

|
			
		
		
		52013PC0219
		
			Pasiūlymas TARYBOS SPRENDIMAS dėl Europos Sąjungos ir Kosovo( bendrojo susitarimo, kuriuo nustatomi Kosovo dalyvavimo Sąjungos programose bendrieji principai, sudarymo /* COM/2013/0219 final - 2013/0115 (NLE) */
			
				
		
		
			
			   	AIŠKINAMASIS MEMORANDUMAS
1.           PASIŪLYMO
APLINKYBĖS
2009 m. komunikate „Kosovas*
siekia europinės perspektyvos“ Europos Komisija rekomendavo
išnagrinėti galimybę pasirašyti su Kosovu bendrąjį
susitarimą dėl jo dalyvavimo Sąjungos programose
bendrųjų principų ir tuo remiantis parengti derybinius
nurodymus. Europos Komisija derybinių nurodymų pasiūlymą
priėmė 2011 m. kovo mėn. ir jį pateikė Tarybai.
Užsienio reikalų taryba derybinių nurodymų pasiūlymą
priėmė 2012 m. spalio 22 d. 2012 m. gruodžio 11 d.
Bendrųjų reikalų taryba palankiai įvertino Komisijos
pastangas vedant derybas dėl bendrojo susitarimo su Kosovu dėl jo
dalyvavimo Sąjungos programose ir Komisijos ketinimą
pirmąjį 2013 m. pusmetį Tarybai pateikti daugiau
informacijos šiuo klausimu. 2013 m. sausio 16 d. Kosovas raštu
patvirtino savo pritarimą bendrojo susitarimo projektui.
2.           TEISINIAI PASIŪLYMO
ASPEKTAI
Pasiūlymo teisinis pagrindas yra
Sutarties dėl Europos Sąjungos veikimo (SESV) 212 straipsnis kartu su
SESV 218 straipsnio 6 dalimi. Materialinis teisinis pagrindas yra SESV 212
straipsnis, turint omenyje, kad priemonės tikslas ir turinys yra
ekonominis, finansinis ir techninis bendradarbiavimas su Kosovu, kaip
apibrėžta tame straipsnyje. 
2013/0115 (NLE)
Pasiūlymas
TARYBOS SPRENDIMAS
dėl Europos Sąjungos ir Kosovo* bendrojo
susitarimo, kuriuo nustatomi Kosovo dalyvavimo Sąjungos programose
bendrieji principai, sudarymo
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 212 straipsnį
kartu su 218 straipsnio 6 dalies b punktu,
atsižvelgdama į Europos Komisijos
pasiūlymą,
atsižvelgdama į Europos Parlamento
pritarimą,
kadangi:
(1)       pagal [data] Tarybos
sprendimą [XXX][1]
buvo pasirašytas Europos Sąjungos ir Kosovo bendrasis susitarimas, kuriuo
nustatomi Kosovo dalyvavimo Sąjungos programose bendrieji principai, su
sąlyga, kad jis bus sudarytas vėliau;
(2)       2010 m. gruodžio
mėn. Bendrųjų reikalų taryba patvirtino laukianti Europos
Komisijos pasiūlymo, pagal kurį Kosovas galėtų dalyvauti
Sąjungos programose. Tokio dalyvavimo išankstinė sąlyga –
pirmiau minėto susitarimo sudarymas;
(3)       susitarimo tikslas –
ekonominis, finansinis ir techninis bendradarbiavimas su Kosovu, kaip
apibrėžta SESV 212 straipsnyje;
(4)       šio bendrojo susitarimo
sudarymu nedaroma poveikio Sąjungos valstybių narių pozicijoms
dėl Kosovo statuso, dėl kurių bus nuspręsta pagal jų
nacionalinę praktiką ir tarptautinę teisę;
(5)       susitarimas turėtų
būti patvirtintas Europos Sąjungos vardu,
PRIĖMĖ ŠĮ
SPRENDIMĄ: 
1 straipsnis
Sąjungos vardu patvirtinamas Europos
Sąjungos ir Kosovo bendrasis susitarimas, kuriuo nustatomi Kosovo
dalyvavimo Sąjungos programose bendrieji principai (toliau – susitarimas).

Susitarimo tekstas pridedamas prie šio
sprendimo.
2 straipsnis
Tarybos pirmininkas skiria asmenį,
įgaliotą Sąjungos vardu pateikti susitarimo 10 straipsnyje
numatytą pranešimą ir taip išreikšti Europos Sąjungos
sutikimą laikytis susitarimo. 
3 straipsnis
Šis sprendimas įsigalioja kitą
dieną po jo priėmimo[2].
Priimta Briuselyje
                                                                       Tarybos
vardu
                                                                       Pirmininkas
PRIEDAS
Europos Sąjungos ir
Kosovo bendrojo susitarimo, kuriuo nustatomi
Kosovo dalyvavimo Sąjungos programose bendrieji principai, projektas
EUROPOS SĄJUNGA, toliau – Sąjunga,
ir
KOSOVAS, toliau – Kosovas,
toliau kartu – Susitariančiosios Šalys,
kadangi: 
(1)                   
2007 m. gruodžio mėn. Europos Vadovų
Taryba pabrėžė, kad Sąjunga yra pasirengusi atlikti vieną
pagrindinių vaidmenų stiprinant stabilumą regione, patvirtino
Sąjungos pasirengimą padėti Kosovui siekti tvaraus stabilumo ir
prisidėti prie ekonominio ir politinio vystymosi remiantis aiškia europine
perspektyva, suderinta su regiono europine perspektyva;
(2)                   
2009 m. gruodžio mėn. Bendrųjų
reikalų taryba pritarė 2009 m. spalio mėn. Europos
Komisijos komunikatui „Kosovas siekia europinės perspektyvos“[3] ir paragino Komisiją imtis
reikiamų priemonių remiant Kosovo pažangą siekiant narystės
Sąjungoje, suderintą su regiono europine perspektyva. Ji
pabrėžė su prekyba ir vizomis susijusių priemonių
svarbą ir paragino Europos Komisiją apsvarstyti Kosovo dalyvavimo
Sąjungos programose galimybę, integruojant Kosovą į
ekonominio ir fiskalinio stebėjimo sistemą, aktyvuojant Pasirengimo
narystei pagalbos priemonės antrą komponentą ir stiprinant
stabilizacijos ir asociacijos proceso dialogą;
(3)                   
2010 m. gruodžio mėn. Bendrųjų
reikalų taryba patvirtino laukianti Europos Komisijos pasiūlymo,
pagal kurį Kosovas galėtų dalyvauti Sąjungos programose.
Europos Komisija savo pasiūlymą pateikė 2011 m. kovo
mėn.;
(4)                   
2011 m. gruodžio mėn. Bendrųjų
reikalų taryba patvirtino įsipareigojimą pasiekti
susitarimą dėl Kosovo dalyvavimo Sąjungos programose, nedarant
poveikio valstybių narių pozicijoms dėl statuso;
(5)                   
2012 m. spalio mėn. Užsienio reikalų
Taryba įgaliojo Europos Komisiją Sąjungos vardu pradėti
derybas dėl bendrojo susitarimo su Kosovu dėl jo dalyvavimo
Sąjungos programose; 
(6)                   
Kosovas išreiškė norą dalyvauti keliose
Sąjungos programose;
(7)                   
SESV 212 straipsnis skirtas ekonominio, finansinio
ir techninio bendradarbiavimo su trečiosiomis šalimis, išskyrus
besivystančias šalis, priemonėms;
(8)                   
konkrečios su Kosovo dalyvavimu kiekvienoje
konkrečioje programoje susijusios nuostatos ir sąlygos,
įskaitant reikiamą finansinį įnašą, turėtų
būti nustatytos Europos Komisijos, veikiančios Europos Sąjungos
vardu, ir Kosovo institucijų susitarimu;
(9)                   
šio bendrojo susitarimo pasirašymu ir sudarymu
nedaroma poveikio Sąjungos valstybių narių pozicijoms dėl
Kosovo statuso, dėl kurių bus nuspręsta pagal jų
nacionalinę praktiką ir tarptautinę teisę,
SUSITARĖ:
1 straipsnis
Kosovui leidžiama dalyvauti tokiose
Sąjungos programose:
a)         priede išvardytose vykdomose ir jas
pakeisiančiose Sąjungos programose, kuriose gali dalyvauti šalys
kandidatės ir potencialios šalys kandidatės, kurioms taikoma
Vakarų Balkanų pasirengimo narystei strategija, pagal tų
programų nuostatas, kai tik bendrasis susitarimas (toliau – susitarimas)
įsigalios;
b)         Sąjungos programose, kurios
bus nustatytos ar atnaujintos jau įsigaliojus susitarimui ir kuriose bus
įvadinis straipsnis, kuriuo numatomas Kosovo dalyvavimas. 
Kosovas galės dalyvauti tiek, kiek
laikysis įsipareigojimų priimti ir taikyti standartus atitinkamos
programos vykdymo srityse, ir pagal toje srityje padarytą pažangą. 
2 straipsnis
Prie Europos Sąjungos bendrojo biudžeto
Kosovas finansiškai prisideda pagal konkrečias programas, kuriose jis
dalyvauja.
3 straipsnis
Svarstant su Kosovu susijusius klausimus
Kosovo atstovams leidžiama stebėtojų teisėmis dalyvauti vadybos
komitetuose, atsakinguose už programų, prie kurių Kosovas prisideda
finansiškai, stebėjimą.
4 straipsnis
Kiek tai įmanoma, dalyvių iš Kosovo
pateiktiems projektams ir iniciatyvoms taikomos tos pačios atitinkamoms
programoms numatytos sąlygos, taisyklės ir procedūros kaip ir
valstybėms narėms.
5 straipsnis
Konkrečios su Kosovo dalyvavimu
kiekvienoje konkrečioje programoje susijusios nuostatos ir sąlygos, ypač
dėl finansinio įnašo mokėjimo, bus nustatytos Europos Komisijos,
veikiančios Europos Sąjungos vardu, ir Kosovo institucijų
susitarimu.
Jei Kosovas paprašys Europos Sąjungos
pasirengimo narystei pagalbos pagal Pasirengimo narystei pagalbos priemonę[4] ar pagal bet kokį
panašų Europos Sąjungos išorės paramą Kosovui
numatantį reglamentą, kuris gali būti priimtas ateityje,
sąlygos, kuriomis remdamasis Kosovas gali naudotis Europos Sąjungos
parama, nustatomos finansavimo susitarime.
6 straipsnis
5 straipsnio pirmoje pastraipoje
paminėtame susitarime nurodoma, laikantis Europos Sąjungos finansinio
reglamento, kad finansų kontrolę arba auditą vykdo Europos
Komisija, Europos kovos su sukčiavimu tarnyba (OLAF) ir Europos
Sąjungos Audito Rūmai arba tokia kontrolė ir auditas vykdomi
jiems vadovaujant. 
Parengiamos išsamios finansų
kontrolės ir audito, administracinių priemonių, nuobaudų ir
išieškojimo nuostatos, pagal kurias Europos Komisijai, OLAF ir Audito
Rūmams būtų suteikti įgaliojimai, atitinkantys jų
įgaliojimus Europos Sąjungoje įsikūrusių paramos
gavėjų ar rangovų atžvilgiu.
7 straipsnis
Šis susitarimas galioja neribotą
laikotarpį. 
Bet kuri šalis gali nutraukti susitarimą,
prieš šešis mėnesius apie tai pranešusi raštu.
8 straipsnis
Susitariančiosios Šalys pirmąkart
gali peržiūrėti susitarimą ne vėliau kaip po trejų
metų nuo jo įsigaliojimo dienos ir kas trejus metus po to, remdamosi
patirtimi, įgyta Kosovui dalyvaujant vienoje ar keliose Sąjungos
programose.
9 straipsnis 
Susitarimas taikomas teritorijoje, kurioje
taikomos Europos Sąjungos sutartis bei Sutartis dėl Europos
Sąjungos veikimo, ir Kosovo teritorijoje.
10 straipsnis
Susitarimas įsigalioja tą
pačią dieną, kai Susitariančiosios Šalys praneša viena
kitai, kad šiam susitarimui įsigalioti būtinos procedūros yra
baigtos.
11 straipsnis
Šis susitarimas sudarytas dviem egzemplioriais
airių, anglų, bulgarų, čekų, danų, estų,
graikų, ispanų, italų, latvių, lenkų, lietuvių,
maltiečių, olandų, portugalų, prancūzų,
rumunų, slovakų, slovėnų, suomių, švedų,
vengrų, vokiečių, albanų ir serbų kalbomis. Tekstai
visomis kalbomis yra autentiški.
Priimta Briuselyje YYY m. XX XX d.
Europos Sąjungos vardu
Pirmininkas
PRIEDAS
1
STRAIPSNYJE NURODYTŲ VYKDOMŲ SĄJUNGOS PROGRAMŲ SĄRAŠAS
–                        
Europos Žemės stebėsenos programa (GMES)[5]
–                        
2007–2013 m. Solidarumo ir migracijos
srautų valdymo pagrindų programa[6]
–                        
„Fiscalis 2013“[7]
–                        
„Muitinė 2013“[8]
–                        
Verslininkystės ir inovacijų programa[9]
–                        
Bendrijos užimtumo ir socialinio solidarumo
programa PROGRESS[10]
–                        
Bendrijos veiksmų programa vartotojų
politikos srityje[11]
–                        
Programa GALILEO[12]
–                        
Programa SESAR ir bendra įmonė[13]
–                        
Programa „Pažangi energetika Europai“[14]
–                        
IRT politikos rėmimo programa[15]
–                        
Europos viešojo administravimo institucijų
sąveikos sprendimai (ISA)[16]
–                        
LIFE+[17]
–                        
Visuomenės sveikata[18]
–                        
Mokymasis visą gyvenimą[19]
–                        
„Kultūra“[20]
–                        
„Europa piliečiams“[21]
–                        
Europos audiovizualinis sektorius (MEDIA 2007)[22]
–                        
Periklio programa (2002–2013 m.)[23]
–                        
„Veiklus jaunimas“[24]
–                        
Moksliniai tyrimai ir inovacijos[25]
–                        
Žinios augimui skatinti[26]
*               Šis pavadinimas nekeičia pozicijų dėl
statuso ir atitinka JT ST rezoliuciją 1244/1999 bei Tarptautinio Teisingumo
Teismo nuomonę dėl Kosovo nepriklausomybės deklaracijos.
[1]               OL L , , p. .
[2]               Susitarimo įsigaliojimo datą Tarybos
generalinis sekretoriatas paskelbia Europos Sąjungos oficialiajame
leidinyje.
[3]               COM(2009) 534, 2009 10 14.
[4]               OL L 210, 2006 7 31.
[5]               2010 m. rugsėjo 22 d. Europos Parlamento
ir Tarybos reglamentas (ES) Nr. 911/2010 dėl Europos Žemės
stebėsenos programos (GMES) ir jos pradinės praktinės veiklos 2011–2013 m.

[6]               Komisijos komunikatas Tarybai ir Europos Parlamentui
dėl 2007–2013 m. Solidarumo ir migracijos srautų valdymo
pagrindų programos sukūrimo (COM(2005) 123, 2005 4 6)
ir Europos Parlamento ir Tarybos sprendimų dėl 2007–2013 m.
Europos fondo trečiųjų šalių piliečių
integracijai steigimo, dėl 2008–2013 m. Europos pabėgėlių
fondo steigimo, dėl 2007–2013 m. Išorės sienų fondo
steigimo ir dėl 2008–2013 m. Europos grąžinimo fondo steigimo
pasiūlymai.
[7]               2007 m. gruodžio 11 d. Europos Parlamento ir
Tarybos sprendimas Nr. 1482/2007/EB, nustatantis Bendrijos programą
mokesčių sistemų veikimui vidaus rinkoje gerinti („Fiscalis 2013“
programa), KOM(2006) 202 galutinis, 2006 5 17. 
[8]               2007 m. gegužės 23 d. Europos Parlamento
ir Tarybos sprendimas Nr. 624/2007/EB, nustatantis Bendrijos muitinių
veiksmų programą (Muitinė 2013), OL L 154, 2007 6 14,
p. 25.
[9]               Konkurencingumo ir inovacijų bendrosios programos
dalis, 2006 m. spalio 24 d. Europos Parlamento ir Tarybos sprendimas
(EB) Nr. 1639/2006 dėl Konkurencingumo ir inovacijų bendrosios
programos įsteigimo (2007–2013 m.), OL L 310, 2006 11 9,
p. 15.
[10]             2006 m. spalio 24 d. Europos Parlamento ir
Tarybos sprendimas Nr. 1672/2006/EB, nustatantis Bendrijos užimtumo ir
socialinio solidarumo programą – Progress, OL L 315, 2006 11 15,
p. 1. 
[11]             2006 m. gruodžio 18 d. Europos Parlamento ir
Tarybos sprendimas Nr. 1926/2006/EB dėl Bendrijos veiksmų
programos vartotojų politikos srityje sukūrimo (2007–2013 m.),
OL L 404, 2006 12 30, p. 39.
[12]             2010 m.
rugsėjo 22 d. Europos Parlamento ir Tarybos reglamentas (ES)
Nr. 912/2010, kuriuo įsteigiama Europos GNSS agentūra, panaikinamas
Tarybos reglamentas (EB) Nr. 1321/2004 dėl Europos palydovinės radijo
navigacijos programų valdymo struktūrų sukūrimo ir iš
dalies keičiamas Europos Parlamento ir Tarybos reglamentas (EB) Nr. 683/2008,
OL L 276, 2010 10 20.
[13]             2007 m vasario 27 d. Tarybos reglamentas (EB)
Nr. 219/2007 dėl bendros įmonės naujos kartos Europos oro
eismo vadybos sistemai (SESAR) sukurti įsteigimo, OL L 64, 2007 3 2,
p. 1.
[14]             Konkurencingumo ir inovacijų bendrosios programos
dalis, 2006 m. spalio 24 d. Europos Parlamento ir Tarybos sprendimas
(EB) Nr. 1639/2006 dėl Konkurencingumo ir inovacijų bendrosios
programos įsteigimo (2007–2013 m.), OL L 310, 2006 11 9,
p. 15. 
[15]             Konkurencingumo ir inovacijų bendrosios programos
dalis, 2006 m. spalio 24 d. Europos Parlamento ir Tarybos sprendimas
(EB) Nr. 1639/2006 dėl Konkurencingumo ir inovacijų bendrosios
programos įsteigimo (2007–2013 m.), OL L 310, 2006 11 9,
p. 15.
[16]             2009 m. rugsėjo 16 d. Europos Parlamento ir
Tarybos sprendimas Nr. 922/2009/EB dėl Europos viešojo administravimo
institucijų sąveikumo sprendimų (ISA), OL L 260, 2009 10 3,
p. 20.
[17]             2007 m. gegužės 23 d. Europos Parlamento ir
Tarybos reglamentas (EB) Nr. 614/2007 dėl aplinkos finansinio
instrumento (LIFE+), OL L 149, 2007 6 9, p. 1.
[18]             2007 m. spalio 23 d. Europos Parlamento ir
Tarybos sprendimas Nr. 1350/2007/EB dėl antrosios Bendrijos
veiksmų programos sveikatos srityje (2008–2013 m.), OL L 301,
2007 11 20, p. 3.
[19]             2006 m. lapkričio 15 d. Europos Parlamento
ir Tarybos sprendimas Nr. 1720/2006/EB, nustatantis veiksmų programą
mokymosi visą gyvenimą srityje, OL L 327, 2006 11 24,
p. 45.
[20]             2006 m. gruodžio 12 d. Europos Parlamento ir
Tarybos sprendimas Nr. 1903/2006/EB, nustatantis programą
„Kultūra“ (2007–2013 m.), OL L 378, 2006 12 27,
p. 22.
[21]             2006 m. gruodžio 12 d. Europos Parlamento ir
Tarybos sprendimas Nr. 1904/2006/EB, įkuriantis 2007–2013 m. programą
„Europa piliečiams“ aktyviam Europos pilietiškumui skatinti,
OL L 378, 2013 12 27, p. 32.
[22]             2006 m. lapkričio 15 d. Europos Parlamento
ir Tarybos sprendimas Nr. 1718/2006/EB dėl Europos audiovizualinio
sektoriaus rėmimo programos (MEDIA 2007) įgyvendinimo,
OL L 327, 2006 11 24, p. 12.
[23]             2006 m. sausio 30 d. Tarybos sprendimas 2006/75/EB,
iš dalies keičiantis ir pratęsiantis Sprendimą 2001/923/EB,
nustatantį mainų, paramos ir mokymo programą, skirtą euro
apsaugai nuo klastojimo (Periklio programą), OL L 36, 2006 2 8,
p. 40.
[24]             2006 m. lapkričio 15 d. Europos Parlamento
ir Tarybos sprendimas Nr. 1719/2006/EB, nustatantis 2007–2013 m.
programą „Veiklus jaunimas“, OL L 327, 2006 11 24,
p. 30. 
[25]             Europos bendrijos mokslinių tyrimų,
technologinės plėtros ir demonstracinės veiklos septintoji
bendroji programa (2007–2013 m.), OL L 400, 2006 12 30.
[26]             Europos atominės energijos bendrijos (Euratomo)
branduolinių mokslinių tyrimų ir mokymo veiklos septintoji
bendroji programa, kaip atnaujinta 2011 m. gruodžio 19 d. Tarybos
sprendimu dėl 2002 –2013 m. Europos atominės energijos
bendrijos branduolinių mokslinių tyrimų ir mokymo veiklos
bendrosios programos, OL L 47, 2012 2 18.